เผิงหู

หมู่เกาะเผิงหู (จีน: 澎湖; พินอิน: Pénghú; เป่อ่วยยี: Phîⁿ-ô͘ หรือ Phêⁿ-ô͘) หรือ เปสกาโดเรส (โปรตุเกส: Pescadores) เป็นหมู่เกาะที่ประกอบด้วยเกาะและเกาะขนาดเล็กจำนวน 90 เกาะในช่องแคบไต้หวัน อยู่ในการปกครองของ เทศมณฑลเผิงหู ประเทศไต้หวัน ครอบคลุมพื้นที่ 141 ตารางกิโลเมตร (54 ตารางไมล์) เป็นเทศมณฑลที่เล็กเป็นอันดับ 2 ของไต้หวัน รองจากเทศมณฑลเหลียนเจียง (หมู่เกาะหมาจู่) เมืองหลวงของเทศมณฑล คือ หม่ากง ซึ่งเป็นเมืองที่ใหญ่ที่สุดในเทศมณฑล ตั้งอยู่บนเกาะที่ใหญ่ที่สุดที่มีชื่อเดียวกันซึ่งก็คือ เกาะหม่ากง การเมืองการปกครอง เทศมณฑลเผิงหูบริหารโดย รัฐบาลท้องถิ่นเทศมณฑลเผิงหู นำโดยผู้ว่าการเทศมณฑลชื่อ ไหล เฟิงเหว่ย์ สังกัดพรรคก๊กมินตั๋ง และมีสำนักงานอยู่ที่ศาลาว่าการเทศมณฑลเผิงหู เขตการปกครอง เทศมณฑลเผิงหูแบ่งออกเป็น 1 นคร และ 5 ตำบล และแบ่งย่อยออกเป็น 97 หมู่บ้าน เทศมณฑลเผิงหูไม่มีเขตการปกครองประเภทเมือง (鎮; zhèn; เจิ้น) เช่นเดียวกับเทศมณฑลเหลียนเจียง เมืองหลวงของเทศมณฑลตั้งอยู่ที่ นครหม่ากง ซึ่งเป็นที่ตั้งของศาลาว่าการเทศมณฑลเผิงหูและสภาเทศมณฑลเผิงหู เกาะที่เป็นที่ตั้งหลักของนครหม่ากงกับตำบลหูซี, ตำบลไป๋ชา และตำบลซียฺหวี่ เป็นสามเกาะที่มีประชากรมากที่สุดและมีสะพานเชื่อมต่อกัน ได้แก่ สะพานที่เชื่อมหูซีกับไป๋ชาจำนวน 2 สะพาน และอีกหนึ่งสะพานคือ สะพานเผิงหู ซึ่งเชื่อมต่อระหว่างไป๋ชากับซียฺหวี่ เป็นสะพานที่ยาวที่สุดในไต้หวัน การเมือง เทศมณฑลเผิงหูมีผู้แทนฝ่ายนิติบัญญัติได้ 1 คน ในการเลือกตั้งสภานิติบัญญัติของสาธารณรัฐจีนปี 2016 พรรคประชาธิปไตยก้าวหน้าชนะที่นั่งนี้ด้วยคะแนนเสียง 55.4% อ้างอิง แหล่งข้อมูลอื่น รัฐบาลท้องถิ่นเทศมณฑลเผิงหู เก็บถาวร 2019-03-25 ที่ เวย์แบ็กแมชชีน (ในภาษาอังกฤษ) Penghu Tour Official Website เก็บถาวร 2019-08-28 ที่ เวย์แบ็กแมชชีน 澎湖研究學術研討會 第1-8屆論文輯全球資訊網-歷屆論文 (Traditional Chinese) Living Museum (Copyright © 2012 Culture Taiwan) ดูข้อมูลทางภูมิศาสตร์ที่เกี่ยวข้องกับ เผิงหู ที่โอเพินสตรีตแมป